Imádjuk a természetes anyagokból készült játékokat, ezekkel is próbáljuk óvni a gyemekeket a káros, allergizáló vegyi anyagoktól. Arról nem is beszélve, hogy ezek a játékok kevesebb környezeti terhelést is jelentenek, míg a műanyag játékok lebomlási ideje több száz év is lehet. A természetes anyagokból készült játékok  tartósak, szinte lehetetlen őket eltörni, és nem öregszenek el úgy, mint műanyag társaik. Az ilyen játékok méreganyagtól mentesek, így nem okoz gondot, ha a kicsik a szájukba veszik őket, ezenkívül könnyen tisztíthatóak. Az öko játékok  már gyerekkorban környezettudatosságra nevelnek. Mindannyiunk felelőssége, hogy egy sokkal élhetőbb és tisztább világot tartsunk fenn a jövő generációinak. Ezért a környezetvédelemre való nevelést nem árt időben, már kisgyermekkorban elkezdeni a zöld játékokkal.